b'\n_START_ARTICLE_\nBeveridgeov model zdravstvenega varstva\n_START_PARAGRAPH_\nBeveridgeov model nacionalne zdravstvene slu\xc5\xbebe je model zdravstvenega varstva, ki temelji na predpostavki, da mora celotno socialno in zdravstveno varnost svojim dr\xc5\xbeavljanom zagotoviti dr\xc5\xbeava. Model je nastal v Zdru\xc5\xbeenem kraljestvu leta 1942, njegov idejni o\xc4\x8de pa je s svojim delom Beveridge Report, William Henry Beveridge, angle\xc5\xa1ki ekonomist in reformist. To njegovo delo je spodbudilo ustanovitev NHS (National Health Service, Javne zdravstvene slu\xc5\xbebe), kar je bila posledica nesprejemljive rev\xc5\xa1\xc4\x8dine po koncu druge svetovne vojne.\n_START_SECTION_\nFinanciranje , upravljanje in nadzor ter vloga zdravnikov\n_START_PARAGRAPH_\nCelotno podro\xc4\x8dje zdravstvenega varstva se financira iz davkov brez, da bi dr\xc5\xbeavljani pla\xc4\x8devali prispevke. O sredstvih, dodeljenih zdravstvenemu varstvu odlo\xc4\x8da, v okviru prora\xc4\x8duna, parlament, vlada pa odlo\xc4\x8da o organizaciji zdravstvene slu\xc5\xbebe, je njen nosilec, ustanovitelj in investitor. Za upravljanje sistema na vseh nivojih skrbi NHS, ki s predpisi ureja tudi pravice in dol\xc5\xbenosti zdravnikov. Ti so sicer zasebniki, vendar so posredno v pogodbenem razmerju z NHS in so kot taki, javni uslu\xc5\xbebenci._NEWLINE_Zamisel Beveridgevega modela je povzel tudi Sema\xc5\xa1kov model socialisti\xc4\x8dne zdravstvene slu\xc5\xbebe.'